Nana Mouskouri

Nana Mouskouri (; jaiotzez, Iōánna Moúschouri, ; 1934ko urriaren 13a - ) greziar abeslaria da, historian disko gehien saldu dituen artistetako bat. Bere bizitzan zehar 200 album baino gehiago ekoiztu ditu, hamar hizkuntza ezberdinetan: greziera, frantsesa, ingelesa, alemana, nederlandera, italiera, portugesa, gaztelania, hebreera, galesa, txinera eta korsikera.

Europa osoan zehar ezaguna egin zen Weiße Rosen aus Athen abestia dela eta, "Atenasko Larrosa Zuria". Milioi bat kopia baino gehiago saldu zituen historiako lehen diskoa izan zen. 1963an Luxenburgo ordezkatu zuen Eurovisionen, À force de prier abestiarekin. Michel Legrandekin zuen laguntasuna zela eta Les Parapluies de Cherbourg filmaren soinu-banda egin zuen. 1968tik 1976ra bitarte BBCn telebista-saio propioa izan zuen, Presenting Nana Mouskouri. Bere eleaniztasuna dela eta, Mouskouri nazioarteko figura bilakatu zen. 1981eko Je chante avec toi Liberté bere hitik handiena da, bost hizkuntza ezberdinetan egina. 1985ean egindako Only Love abestiak mundu osoan zehar arrakasta lortu zuen, hizkuntza ezberdinetan salmentak biderkatuz.

1993n UNICEFen bozeramailea izan zen eta greziar Europarlamentaria 1994tik 1999ra bitarte.

 Erreferentziak 

Kategoria:Greziako abeslariak
Kategoria:Greziako politikariak
Kategoria:Emakume abeslariak
Kategoria:Kretarrak
Kategoria:Eurovision Abesti Lehiaketako parte-hartzaileak
Kategoria:Ohorezko Legioko ofizialak